Медицински факултет - Скопје

**Медицинскиот факултет во Скопје** — еден од факултетите на Универзитетот „Св. Кирил и Методиј“..

## Историја

Владата на Македонија на 6 март 1947 година донела Указ за формирање на Медицински факултет во Скопје. На 17 март била одржана првата седница на Наставничкиот совет, составен од 19 наставници избрани од Матичната комисија. За прв декан бил избран проф. д-р Стерјо Боздов, а за прв продекан проф. д-р М. Видаковиќ. Редовната настава на Медицинскиот факултет во Скопје започнала на 3 ноември 1947 година со пристапното предавање по анатомија на доц. д-р Зденко Крижан. Првите две години наставата се одвивала во бараките на Хигиенскиот завод и на Средното медицинско училиште, а во 1949 г. била  изградена главната институтска зграда. Посебна зграда за Институтот за судска медицина била изградена во 1955, за патофизиологија во 1964, а за Институтот за епидемиологија во 1984 година.

Со Уредбата на Владата од септември 1947 година, бившата Земска болница во Скопје била трансформира во Медицинскиот факултет во Скопје. Во 1950 година зградата на бившиот Уред е доделена на Клиниката за гинекологија и акушерство и на Клиниката за детски болести. Во 1952 година била изградена поликлиничката зграда во која биле сместени, покрај неколкуте поликлиники, и Клиниката за детски болести и Клиниката за кожни и венерични болести, а во следната 1953 година започнала изградбата на новиот Клинички блок, со чие завршување (1956) бил добиен двојно поголем клинички простор. Во текот на следните неколку години (1957–1963) била доградена старата зграда за детски болести и во неа била сместена Клиниката за гинекологија и акушерство. Потоа биле изградени Институтот за трансфузиологија, Институтот за радиологија и Институтот за радиотерапија. Во 1978 година започнала изградбата на 3 нови згради (Инфективна клиника, Детска клиника и Кардиолошка клиника) завршени во 1986 година. Во 1982 година започнала доградбата на Хируршките клиники што траела сè до 1990 година. Во 2004 година започнала изградбата на новата Гинеколошко-акушерска клиника и кадровската состојба постигнува огромен напредок. Од 40 лекари во 1947 година, денес на Мед. ф. работат повеќе од 1000 вработени лекари, наставници и соработници, специјалисти и супспецијалисти во разни медицински дисциплини.

Во 1972, по иницијатива на Катедрата за радиологија била формирана Виша школа за радиолошки техничари, а започнала да работи во 1972/73 г. Под ова име школата работела (со прекин во 80-тите години) до 2003/04. Потоа, во согласност со ЕКТС, биле воведени студиски програми за високо образование на стручни медицински сестри и стручни медицински техничари. Наставата е организирана во модули (посебно за секоја профилирана насока), во 6 семестри. Постојат 9 модули (меѓу кои се и радиолошките технолози, а до 2003 г. радиолошки техничари). Програмата во 2006 г. е ревидирана во согласност со Прописите на Болоњската декларија.

## Органи
### Наставно-научен совет

Наставно-научниот совет претставува стручен орган на управување на Факултетот. Наставно-научниот совет (ННС) го сочинуваат деканот, продеканите и претставници избрани од катедрите од страна на редовните и вонредните професори и доцентите сразмерно на наставниците избрани односно распоредени во катедрите на Факултетот.

### Деканат

Деканот е раководен орган. Деканот го застапува и го претставува Факултетот во земјата и во странство, во согласност со Статутот на Универзитетот. Вршењето на должноста декан е неспоиво со вршењето на друга државна функција или функција во политичка партија.

### Деканатска Управа
Деканатската управа е орган на управување на факултетот и има 11 члена. Деканатската управа ја сочинуваат:
*деканот;
*продеканите;
*еден раководител на катедрите од хируршките гранки на медицината (хирургија, ОРЛ, офталмологија, ортопедија, анестезиологија и реанимација, гинекологија и акушерство);
*еден раководител na катедрите од интернистичките гранки на медицината (радиологија, интерна медицина, педијатрија, дерматовенерологија, неврологија, инфектологија, онкологија, трансфузиологија, физикална медицина, психијатрија, примарна здравствена заштита);
*еден раководител на катедрите од базичните гранки на медицината кои немаат апликативни дејности и превентивни гранки (анатомија, медицинска етика и медицинска хемија социјална медицина, епидемиологија, хигиена и медицина на трудот);
*двајца раководители на институтите кои вршат здравствена дејност (патологија, микробиологија и паразитологија, судска медицина, патофизиологија, физиологија, фармакологија со токсикологија, имунологија, биохемија, хистологија со ембриологија, јадрена медицина);
*претседателот на Студентскиот парламент.

## Внатрешна организација

**Катедри**


*Катедра за медицинска хемија
*Катедра за анатомија
*Катедра за биохемија
*Катедра за хстологија со ембриологија
*Катедра за физиологија
*Катедра за микробиологија со паразитологија
*Катедра по патолошка анатомија
*Катедра за патолошка физиологија
*Катедра за фармакологија со токсикологија
*Катедра за имунологија
*Катедра за епидемиологија со статистика и информатика
*Катедра за социјална медицина
*Катедра за судска медицина
*Катедра за медицинска етика
*Катедра за јадрена медицина
*Катедра за радиологија
*Катедра за интерна медицина
*Катедра за педијатрија
*Катедра за инфективни болести
*Катедра за неврологија
*Катедра за психијатрија и медицинска психологија
*Катедра за онкологија со радиотерапија
*Катедра за дерматовенерологија
*Катедра за хирургија
*Катедра за ортопедија
*Катедра за офталмологија
*Катедра за оториноларингологија
*Катедра за гинекологија и акушерство
*Катедра за анестезија со реанимација
*Катедра за хигиена
*Катедра за физикална медицина и рехабилитација
*Катедра за трансфузиологија
*Катедра за медицина на труд
*Катедра за хумана генетика




**Институти**

*Институт за анатомија
*Институт за имунобиологија и хумана генетика
*Институт за медицинска физиологија и антропологија
*Институт за микробиологија и паразитологија
*Институт за медицинска и експериментална биохемија
*Институт за медицинска хистологија и ембриологија
*Институт за патолошка анатомија
*Институт за епидемиологија и биостатистика со медицинска информатика
*Институт за судска медицина и криминалистика
*Институт за патолошка физиологија и јадрена медицина
*Институт за претклиничка и клиничка фармакологија со токсикологија
*Институт за социјална медицина




**Клиники**

*ЈЗУ Универзитетска клиника за детска хирургија
*ЈЗУ Универзитетска клиника за урологија
*ЈЗУ Универзитетска клиника за дигестивна хирургија
*ЈЗУ Универзитетска клиника за трауматологија
*ЈЗУ Универзитетска клиника за торакална и васкуларна хирургија
*ЈЗУ Универзитетска клиника за пластична и реконструктивна хирургија
*ЈЗУ Универзитетска клиника за неврохирургија
*ЈЗУ Универзитетска клиника за ендокринологија, дијабетес и метаболички нарушувања 
*ЈЗУ Универзитетска клиника за ревматологија
*ЈЗУ Универзитетска клиника за хематологија
*ЈЗУ Универзитетска клиника за токсикологија 
*ЈЗУ Универзитетска клиника за нефрологија
*ЈЗУ Универзитетска клиника за пулмологија и алергологија
*ЈЗУ Универзитетска клиника за гастроентерохепатологија
*ЈЗУ Универзитетска клиника за кардиологија 
*ЈЗУ Универзитетска клиника за радиотерапија и онкологија 
*ЈЗУ Универзитетска клиника за радиологија
*ЈЗУ Универзитетска клиника за неврологија
*ЈЗУ Универзитетска клиника за анестезија,реанимација и интензивно лекување
*ЈЗУ Универзитетска клиника за уво,нос и грло
*ЈЗУ Универзитетска клиника за детски болести
*ЈЗУ Универзитетска клиника за дерматологија
*ЈЗУ Универзитетска клиника за гинекологија и акушерство
*ЈЗУ Универзитетска клиника за очни болести
*ЈЗУ Универзитетска клиника за инфективни болести и фебрилни состојби www.zim.org.mk
*ЈЗУ Универзитетска клиника за клиничка биохемија
*ЈЗУ Универзитетска клиника за ортопедски болести
*ЈЗУ Универзитетска клиника за психијатрија
*ЈЗУ Универзитетска Клиника за хирушки болести “Св.Наум Охридски”-Скопје





**Центри**


*Центар за јавно здравство
*Центар за семејна медицина
*Центар за имуни, молекулски и генетски испитувања (ЦИМГИ) 
*Центар за континуирана медицинска едукација




## Наводи